Ole Gunnar Solskjær gerði sex breytingar á liðinu frá því um helgina þegar liðið þurfti að sætta sig við 0 - 2 gegn Burnley á Old Trafford . Heimamenn stilltu í 4-2-3-1 Fyrir leikinn bjuggust flestir við auðveldum leik gegn liði úr botnbaráttunni í c-deildinni en Tranmere hafa þó þegar skellt Watford í keppninni og þá hefur ekkert lið , sem hefur aldrei komist í Úrvalsdeildina , sent fleiri úrvalsdeildarlið heim úr þessari keppni . Heimamenn byrjuðu nokkuð sprækir og fyrsta marktækifærið féll heimamönnum í té en skotið var beint á Romero . En strax á 10. mínútu dróg til tíðinda þegar United setti saman ágæta sókn þar sem boltinn barst manna á milli þar til Harry Maguire fékk boltann og bar hann að d-boganum . Lítil hreyfing var á sóknarmönnum United sem eflaust voru fastir í ökkladjúpri drullu eftir rigninguna svo miðvörðurinn hamraði boltann á markið þar sem markvörður Tranmere Rovers kom engum vörnum við . Aftur byrjaði góð sókn gestanna þegar Matic renndi boltanum á Pereira á hægri kantinum sem spilaði honum til Diogo Dalot sem framlengdi á Anthony Martial . Sá franski renndi boltanum á Dalot sem kom á fleygiferð inn í svæðið fyrir aftan vörnina , stakk varnarmennina af með laglegri gagnhreyfingu og þrumaði boltanum í netið og tvöfaldaði forystuna . Þriðja markið leit dagsins ljós skömmu síðar var United búið að skora þriðja markið . Já , þriðja markið . Á fyrsta korterinu . Þar var á ferðinni hinn lánlausi Jesse Lingard sem skrúfaði boltann snyrtilega í hægra hornið með skoti utan teigs . Eflaust enginn fegnari en Lingard sjálfur að komast á blað loksins eftir afleitt gengi undanfarið . Heimamenn létu þó ekki deigan síga og svo virtist sem aðgerðaáætlun þeirra snérist fyrst og fremst um að sækja upp vinstri kantinn á Dalot . Þeim tókst að koma nokkrum boltnum fyrir markið en enginn var þó mættur í boxið til að klára færið . United hélt áfram að sækja og átti meðal annar tilkall til vítaspyrnudóms en ekkert dæmt enda hefði líklega verið um mjög strangan dóm að ræða . Hins vegar kom næsta hættulega færi United þegar enginn annar en Nemanja Matic brunaði , já brunaði inn í teig og fékk boltann frá Martial , bar hann að endalínunni og vann hornspyrnu . Hornspyrnur hafa ekki verið að skapa mikla hættu sóknarlega fyrir okkur en úr horninu setti Lingard boltann yfir á fjærstöngina þar sem enginn annar en herra Phil Jones í nýju treyjunni reis manna hæst og skallaði boltann í laglegan boga yfir Davies í markinu og í fjærhornið . Fimmta markið var ekki langt undan . Martial og Luke Shaw spiluðu saman við horn vítateigsins sem endaði með því að sá franski fékk örlítið of mikið pláss og lét skotið vaða . Þvílík önnur eins unun að horfa á eftir tuðrunni snúast upp í markvinkilinn Lítið sem gerðist annars fyrstu tíu mínútur síðari hálfleiks en á 56. mínútu léku United sér að vörn heimamann sem endaði með því að Chong komst einn á móti markmanni og potaði boltanum framhjá honum en Davies tók hann niður og víti réttilega dæmt . Greenwood steig á punktinn og setti boltann örugglega í netið með hægri fætinum . 0 - 6 og frábær liðsframmistaða fyrsta klukkutímann . Reyndar kom hættulegast færi heimamanna stuttu síðar þegar Ferrier fékk boltann á vinstri kantinum með Jones sér við hlið . Honum tókst að stinga Jones af en Maguire var fljótur að skila sér og Ferrier flæktist fyrir sjálfum sér og ekkert varð úr færinu en Phil Jones leit ekki vel út þarna . Síðasta skipting rauðu djöflanna kom á 65. mínútu þegar Brandon Williams kom í stað Harry Maguire sem fékk kærkomna hvíld fyrir næsta leik . Eftir martröðina í síðasta leik þar sem United skilaði sinni slökustu frammistöðu á tímabilinu var gott að fá leik sem þennan sem andlegan undirbúning fyrir viðureignina gegn Manchester City í miðri viku . Þrátt fyrir að mikill gæðamunur hafi verið á milli liðanna þá var ánægjulegt að sjá kraftinn hjá United og að United lét kné fylgja kviði og gerði út um leikinn í fyrri hálfleik . Af leikmönnum liðsins verður að hrósa Nemanja Matic , en serbinn var alls ekki fastur í öðrum gír og virtist staðráðinn í að bæta upp fyrir helgina . Martial var okkar hættulegasti leikmaður frammi en margt sem hann gerði eða reyndi í dag virtist ekki ganga upp . Hugsanlega vantaði hann bróður sinni Rashford en þeir ná einkar vel saman . Harry Maguire setti sitt fyrsta mark fyrir United í dag en eflaust hefði enginn þorað að veðja á að það yrði skot fyrir utan teig en þvílíkt fyrsta mark . Diogo Dalot átti líka fínan leik sóknarlega séð og glæsilegt mark en annars átti hann rólegan dag ásamt flestum í vörnunni hjá United . Pereira hélt hins vegar áfram að sýna það að hann á ekki að vera í byrjunarliðinu með því tapa boltanum í sífellu og með slökum sendingum . En heilt yfir frábær liðsframmistaða sem var kórónuð með sex mismunandi markaskorurum . Þá liggur leiðin vestur til Liverpool en að þessu sinni fer bikarviðureigin fram hinu megin við Mersey ána á Prenton Park , heimavelli Tranmere Rovers . Reyndar spilar kvennalið Liverpool ásamt varaliðinu á þessum velli en þetta verður í fyrsta sinn sem United ( aðalliðið ) spilar keppnisleik á þessum velli . Reyndar hefur United einugis mætt Tranmere Rovers einu sinni áður en það var 5 - 0 sigur á Old Trafford . Tranmere Rovers sitja í fallsæti í C-deildinni en gengi liðsins á leiktíðinni hefur verið hroðalegt . Einungis Bolton Wanderers og Southend United sitja fyrir neðan liðið og stefnir í að þessi þrjú lið leiki í D-deildinni á næsta ári . Engu að síður ætti aldrei að líta á þessa viðureign sem „ skyldusigur “ því þannig leikir hafa yfirleitt klúðrast hjá United á þessari leiktíð . Hvort sem um vanmat á mótherjunum eða metnaðarleysi og skort á réttu hugarfari í þessum leikjum sem um að kenna verður að fá að liggja á milli hluta en eitt er víst að ef United klárar ekki þennan leik verður það leikurinn til að kóróna þá frammistöðu sem við stuðningsmennirnir höfum fengið okkur fullsadda af . Sérstaklega þarf að taka inn í myndina að ekkert lið , utan þeirra sem hafa verið í ensku Úrvalsdeildinni , hefur slegið út fleiri lið úr Úrvalsdeildinni en Tranmere Rovers . Þá hefur liðið ekki náð svona langt síðan 03/04 en þá fór liðið alla leið í átta liða úrslit . Þá virðast þeir yfirleitt taka sigurinn heim úr viðureignum sínum á þessu stigi keppninnar en þeir hafa komist áfram í síðustu fimm leikjum 4. umferðarinnar . En þó þessi tölfræði fái einhverja stuðningsmenn til að hugsa sig tvisvar um hvort við komumst áfram þá er tölfræðin enn með United . Því af síðustu 52 viðureignum sem United hefur spila í FA bikarnum við lið úr neðri deildunum hefur United unnið 44 , gert 7 jafntefli og einungis einn tapast . Þá hafa Tranmere Rovers ekki unnið fótboltaleik síðan fyrir jól ef undanskilinn er leikurinn í vikunni gegn mjög ungu Watford lið . Stjóri Tranmere Rovers , skotinn Micky Mellon , tók við liðinu tók við liðinu árið 2016 en undir hans stjórn hefur liðið verið að spila nokkur leikkerfi . 4-2-3-1 hefur verið leikkerfið sem þeir notast yfirleitt við á heimavelli í deildinni en eins hefur liðið spila 4-4-2 og 3-5-2 / 3-4-1-2 eftir hentugleika . Þessar breytingar á leikkerfinu , hvort sem þær eru af taktískum uppruna eða til að aðlagast meiðslavandræðum , hefur ekki hjálpað liðinu við að finna stöðugleika . Liðið situr sem fyrr segir í fallsæti og virðist ekki vera í góðum málum . Bikarkeppnir eru þó allt annar handleggur og það er alltaf ákveðin rómantík hjá liðunum í neðri deildunum að fá tækifæri gegn stóru liðunum . Ég spái því að Mellon stilli upp 3-5-2 , nánast 5-3-2 en liðið gæti svipað til þessa : Það er ótrúlegt að við séum enn á sama stað og í upphafi janúargluggans , okkur sárvantar leikmenn á miðjuna og framar á völlinn en í stað þess að sjá nýja leikmenn fylla okkar ástríku stuðningsmannahjörtu með von og spenning þá horfum við á eftir fyrirliðanum okkar og líklegast fleiri leikmönnum meðan hópurinn þynnist og þynnist . Eftir stendur lið sem mennir á Pappírspésa , svo brothætt að hálf vindkviða meiðsla veldur því að liðið er í tómum vandræðum að skora fótboltamörk . Rashford , Pogba , McTominay , Tuenzebe og Rojo eru allir meiddir en Eric Bailly , Timothy Fsou-Mensah og Victor Lindelöf ættu allir að vera heilir fyrir leikinn . Það verður áhugavert að sjá hvaða breytingar Ole Gunnar Solskjær gerir en frammistaðan í síðasta leik gegn Burnley var í minnsta kosti grátleg ef ekki meira . Ég spái því að Romero detti inn í markið á sama tíma og menn sem hafa verið að koma úr meiðslum fái spilatíma í þessum leik : Stjórinn talar um uppbyggingu en svo virðist sem eina sem stjórnin virðist taka í mál er fækkun í hópnum . Þetta er þriðji glugginn þar sem Solskjær er við völdin en nettóeyðslan í þessum þremur gluggum , hingað til , er til skammar fyrir lið sem vill vera í toppbaráttunni . Engin hefði vissulega geta spáð fyrir um öll þessi meiðslavandræði en miðað við síðustu ár ætti það samt ekki að koma á óvart að hálft liðið glími við meiðsl hálft tímabilið . Nú er rétt tæp vika eftir af leikmannaskiptaglugganum og engin styrking virðist vera í sjónmáli . Bruno Fernandes er búinn að vera „ á leiðinni “ síðan í sumar og þótt hálf herdeild af öðrum leikmönnum hafi verið orðuð við United virðist enginn ætla að skila sér . En hádegisleikur á morgun á Prenton Park , sem er eins og sést á myndinni , ekki í fullkomnu ástandi . En engu að síður , hörð FA bikarviðureign gegn Tranmere Rover framundan . Vonandi nær leikurinn að færa athyglina frá öllu því neikvæða sem er í gangi þó ekki væri nema um stundarsakir . Geðheilsa stuðningsmanna er að veði . Glory , glory ! Það er ekki hægt að segja byrjunarlið kvöldsins hafi beinlínis verð spennandi . Það sorglega er að þetta er líklega það besta mögulega eins og staðan er í dag með marga menn á sjúkralistanum . Leikurinn fór alls ekki illa af stað . United var að búa til færi en klaufaskapur leikmanna í vítateig Burnley hjálpaði ekki neitt og kórónar sóknarleik liðsins síðustu ár . Burnley pressuðu stíft frá fyrstu mínútu og leikáætlunin var klárlega að freista þess að skora snemma og falla svo tilbaka og verjast . Chris Wood kom gestunum loks yfir á 39. mínútu með skalla úr föstu leikatriði . Enn eitt markið sem þetta United lið fær á sig úr föstu leikatriði á tímabilinu . Aftur var liðinu refsað fyrir kæruleysi í eigin sóknarleik . Þegar flautað var til hálfleiks var staðan 0 : 1 Burnley í vil . Ole Gunnar Solskjær gerði eina breytingu í hálfleik . Mason Greenwood leysti Andreas Pereira af hólmi . Það tók Burnley 10 mínútur að auka forystuna þegar Jay Rodriguez skoraði með dúndurskoti í slána inn . Munurinn á liðunum orðinn 2 mörk og róðurinn orðinn mjög þungur . Það virðist því miður vera bölvun fyrir United þegar liðin í kring tapa stigum . Um miðjan seinni hálfleikinn var gerð tvöföld skipting en þeir Brandon Williams og Daniel James voru teknir af velli og fyrir þá komu þeir Luke Shaw og Jesse Lingard . Sóknarleikur United var afskaplega fyrirsjáanlegur og andlaus og lítið mál fyrir Burnley að verjast honum . Gestirnir voru einfaldlega líklegri til að bæta við en United að minnka muninn . Luke Shaw skoraði með skalla í uppbótartíma en markið var dæmt af vegna brots . 0 : 2 tap á heimavelli gegn Burnley því staðreynd og fullkomlega verðskuldað . Fullkomlega andlaus og áafsakanleg spilamennska og kandídat í versta leik tímabilsins en því miður er úr ansi mörgum leikjum þar úr að velja . Leikmenn United fá í kvöld gott tækifæri til þess að rífa sig í gang eftir tapið gegn Liverpool á sunnudaginn . Það sem myndi gera öruggan sigur gegn Burnley en betri er sú staðreynd að úrslit hjá liðunum í kringum okkur voru hagstæð . Það hefur reyndar líka oft reynst tvíeggjað sverð en þetta Burnley lið hefur oft verið betra en í vetur . Gestirnir verða án Ashley Barnes og Jóhann Berg er tæpur og er frekar ólíklegt að hann verði klár í þennan leik . Meiðslavandræði United í vetur hafa verið ævintýraleg og liðið mátti engan veginn við því að missa Marcus Rashford í langtímameiðsli . Fyrir utan hann eru þeir Paul Pogba og Scott McTominay enn meiddir og því verður sjálfvalið á miðjuna hjá okkur en Fred karlinn hefur verið að stíga upp undanfarið . Líklegt byrjunarlið : Með sigri í kvöld verður United 3 stigum frá Chelsea sem er í 4. sætinu . Næstu leikir Chelsea eru Leicester og svo United . Þannig að á einhvern ótrúlegan hátt er enn góður séns á að komast í Meistaradeildarsæti í febrúar .